stanford-oval/wikipedia huggingface dataset:
Everwood
Henkilöt

| 0 | 1 | 2 |
| --- | --- | --- |
|  Treat Williams  | … |  Andrew "Andy" Brown   |
|  Gregory Smith  | … |  Ephram Brown   |
|  Vivien Cardone  | … |  Delia Brown   |
|  Brenda Strong  | … |  Julia Brown   |
|  Tom Amandes  | … |  Harold Abbott   |
|  Merrilyn Gann  | … |  Rose Abbott   |
|  Emily VanCamp  | … |  Amy Abbott   |
|  Chris Pratt  | … |  Harold Brighton "Bright" Abbott   |
|  Marcia Cross  | … |  Linda Abbott    |
|  Debra Mooney  | … |  Edna Harper   |
|  John Beasley  | … |  Irv Harper   |
|  Stephanie Niznik  | … |  Nina Feeney   |
|  Dylan Walsh  | … |  Carl Feeney   |
|  Jimmy Bennet  | … |  Sam Feeney   |
|  Sarah Drew  | … |  Hannah Rogers   |
|  Scott Wolf  | … |  Jake Hartman   |
|  Sarah Lancaster  | … |  Madison Kellner   |
|  Anne Heche  | … |  Amanda Hayes   |
|  Justin Baldoni  | … |  Reid Bardem   |
|  Mike Erwin  | … |  Colin Hart   |
Jaksot > 1. tuotantokausi

Tohtori tuli taloon (Pilot)
Yksinpuhelu maailmanpyörän varjossa (The Great Doctor Brown)
Yleviä ystävänpalveluksia (Friendly Fire)
Suukottelusilta (The Kissing Bridge)
Bambi Brown (Deer God)
Tervetuloa ihmisrotuun (The Doctor Is In)
Tuskaisan omantunnon piinaamat (We Hold These Truths)
Menneiden vuosien kaiho (Till Death Do Us Part)
Sodassa ja rakkaudessa (Turf Wars)
Perhelääkärit pulassa (Is There a Doctor in the House?)
Kiitospäivän kipuilu (A Thanksgiving Tale)
Ruohometsän kansa (Vegetative State)
Elämää suuremmat jutut (The Price of Fame)
Pianistin pidätetyt tunteet (Colin the Second)
Kinosten keskellä (Snow Job)
Rakkauden kosketus (My Funny Valentine)
Menneet murheet (Everwood Confidential)
Salaisuuden verhoamaa (The Unveiling)
Ihmeidentekijä (The Miracle of Everwood)
Kolmannen asteen kuutamosonaatti (Moonlight Sonata)
Avun tarvitsijat (Episode 20)
Pelko ja rakkaus (Fear Itself)
Kaihoa punaisessa Mustangissa (Home)
Jaksot > 2. tuotantokausi

Kesän kaiho (The Last of Summer)
Tulevaisuuden toivot (Extra Ordinary)
Epäsuosion ytimessä (My Brother’s Keeper)
Itä kohtaa lännen (East Meets West)
Isän tyttö (Daddy’s Little Girl)
Sokea rakkaudesta (Blind Faith)
Kaivosmiehiä ja majakantekijöitä (Three Miners from Everwood)
Totuus on armoton (Burden of Truth)
Kuin elokuvissa (Just Like in the Movies)
Kamppailu rakkauden puolesta (Unhappy Holidays)
Pakoon (Family Dynamics)
Irtiottoja (Controlling Interest)
Ethän unohda (Forget Me Not)
Ensimmäinen yö (No Sure Thing)
R niin kuin rakkaus (The L Word)
Totuuden hetket (Unspoken Truths)
Todistajanaitiossa paras ystävä (Unfinished Business)
Viimeinen katse (Last Looks)
Andyn valinta (Sick)
Potilaita ja bilekunkkuja (Do or Die)
Tohtoreiden kesken (Your Future Awaits)
Kauppamies vastoin tahtoaan (The Day Is Done)
Jaksot > 3. tuotantokausi

Takaisku (For Every Action...)
Vastaisku (...There Is a Reaction)
Edna aikuistuu (Staking Claim)
Nolo löytö (The Birds and the Batteries)
Amanda, oi Amanda! (Sacrifice)
Kuuhun kurkottelijat (Shoot the Moon)
Voiko rakkaus odottaa? (Best Laid Plans)
Musiikkia, musiikkia (The Tipping Point)
Unelma metsämajalla (The Reflex)
Uskoako ihmeisiin? (Need to Know)
Romahdus (Complex Guilt)
Ballerinan paha mieli (Giving Up the Girl)
Täydellinen päivä (The Perfect Day)
Avoin tarjous (Since You’ve Been Gone)
Kiitos, tri Brown (Surprise)
Vuoristolaiskaupunki (A Mountain Town)
Nurjia totuuksia nujerretuille (Fate Accomplis)
Lyhyt oppimäärä rakkaudesta (Fallout)
Täältä ikuisuuteen (Acceptance)
Elämän tyhjä huone (He Who Hesitates)
Nykyhetki ja tulevaisuus (Oh, the Places You’ll Go)
Sydämen asialla (Where the Heart Is)
Jaksot > 4. tuotantokausi

Pääteasema Everwood (A Kiss to Build a Dream On)
Poikien boksi (The Next Step)
Kaikella on hintansa (Put on a Happy Face)
Pianonsoitonopettaja (Pieces of Me)
Syyn ja seurauksen laki (Connect Four)
Vapaa pudotus (Free Fall)
Valintojen edessä (Pro Choice)
Yksinäisyyden kylmä syli (So Long, Farewell...)
Lumovoima (Getting to Know You)
Amyn lailla (Ghosts)
Onnea etsimässä (Lost and Found)
Tohtorit ja isät (You’re a Good Man, Andy Brown)
Oppimestari Brown (An Ounce of Prevention)
Vähän ennen kyyneleitä (Across the Lines)
Menneisyyden vangit (The Land of Confusion)
Totuus on armoton (Truth)
Yksinäiset ja hylätyt (All the Lonely People)
Kunnes jälleen kohdataan (Enjoy the Ride)
Jokainen päivä kuin viimeinen (Reckoning)
Rakastavat lähimmäiset (Goodbye, Love)
Luopumisen tuska (Foreverwood: Part 1)
Rakkauden maailmanpyörä (Foreverwood: Part 2)
Aiheesta muualla

Everwood Internet Movie Databasessa (englanniksi)
Everwood – MTV3
Everwood – TV.com (Arkistoitu – Internet Archive) (englanniksi)
Alisa Aarniomäki

Alisa Aarniomäki on suomalainen keppihevosurheilija ja somevaikuttaja. Hän esiintyy myös elokuvassa Hobbyhorse Revolution. Suomen ulkoministeriön antamat keppihevoset Prinssi Williamille olivat Aarniomäen tekemät.
Aarniomäki on voittanut keppihevosten kouluratsastuksen Suomen mestaruuden kolmesti vuosina 2012, 2022 ja 2023, ja esteratsastuksen Suomen mestaruuden vuonna 2012.lähde?
Podcast

Podcast on tilauksesta verkkosyötteenä tietokoneeseen tai vastaavaan vastaanottimeen jaettava ääni- tai videotallenne. Podcast on puheohjelma, joka perinteisten radioaaltojen sijaan julkaistaan internetissä. Podcastien tuotannon etu on edullisuus ja marginaaliryhmienkin tavoittaminen; kustannus ohjelman lähettämisestä radioaalloille jää pois ja podcast on tyypillisesti saatavilla netissä pitkään vielä julkaisunsa jälkeen.
Podcasting tulee sanoista iPod ja broadcasting, jotka viittaa audiotiedostojen julkaisemiseen Applen iPod -MP3-soittimelle. Koska iPod ei kuitenkaan ole välttämätön podcastin kuunteluväline, termi on myöhemmin määritelty myös lyhenteeksi sanoista ”portable on demand”. Termi ”podcasting” tuli tunnetuksi vuonna 2004 ja Suomessa ensimmäiset podcastit julkaistiin vuonna 2005.
Historia

Vuonna 2000 Tristan Louis ehdotti multimediatiedostojen viittaukseen käytettävän "enclosures"-tunnisteen lisäämistä RSS-formaattiin. Toimittaja Adam Curry ja ohjelmoija Dave Winer kehittelivät tätä ajatusta edelleen ja Winer lisäsikin ”enclosure”-tuen RSS 0.92:een ja seuraavana vuonna Radio Userland -palveluunsa. Radio Userlandin audioblogging oli ensimmäinen ohjelma, joka sisälsi kaiken podcastauksessa tarvittavan ja audiobloggauksen pioneerit, kuten Winer, Curry ja Gilchrist tekivät sillä kokeiluja. Kuitenkin vasta syyskuussa 2003 tekniikka sai kunnon käytännön esimerkin sen mahdollisuuksista, kun Winer ja entinen New York Timesin toimittaja Christoper Lydon tekivät 25-osaisen audioblogin, jossa Lydon haastatteli bloggaajia, futuristeja ja poliitikkoja ja Winer julkaisi sen podcastina. Lokakuussa BloggerCon 2003:ssa Kevin Marks puolestaan esitteli skriptin, jolla siirtää automaattisesti MP3-tiedostoja Radio Userlandista iTunesiin ja sieltä iPodiin. Marks ja Curry aloittivat yhteistyön ja RSS-to-iPod -skripti (iPodder) julkaistiin Curryn blogissa.
Vuoden 2004 aikana podcastit pääsivät pois marginaalista sikäli, että podcasting-sana vakiintui tarkoittamaan tilattavaa audiolähetystä., Adam Curry aloitti Daily Source Code -podcastinsa ja perusti iPodder.org-podcastsivuston. Useat eri kehittäjät tekivät omia RSS2iPod-scriptin tapaisia ohjelmia, joista yksi (iSpider) tuli tunnetuksi myöhemmin open source -ohjelma iPodderina ja nimenvaihdoksen jälkeen Juicena. Vuonna 2004 myös ensimmäiset podcast-verkostot ja podcasteihin erikoistuneet verkkopalvelut aloittivat toimintansa.
Seuraavana vuonna podcastingista tuli valtavirtaa ja silloin aloittivat muun muassa ensimmäiset kaupalliset podcastit, Valkoinen talo alkoi julkaista viikoittaista presidentin puhetta myös podcastina ja ensimmäinen Yhdysvaltojen korkean tason poliitikko, John Edwards, aloitti henkilökohtaisen podcastinsa. Apple lisäsi podcasting tuen iTunesiin ja satelliittiradio Sirius aloitti podcast-kanavan. Termin "podcast" ja ilmiön yleistymistä kuvaa hyvin myös se, että 2005 syyskuun 28. päivä Google löysi hakusanalla ”podcasts” 100 000 000 osumaa verrattuna aikaisemman vuoden 24:ään
Historia > Podcastin historia Suomessa

Suomen ensimmäinen podcast oli toukokuussa 2005 aloittanut FcLate Netradio. Muita samoihin aikoihin aloittaneita podcasteja olivat Omenatarha-, Saunan takaa-, Avokatsomo-, Naurispaja- ja Radio Free Finland -podcastit . Yle aloitti omat podcastinsa syyskuun 1. päivä ja kaupallisista toimijoista ensimmäisenä ehti Stara.fi-verkkolehti 7. lokakuuta (tai mahdollisesti Kiinasta kertova nettiradio Radio86). Saman vuoden marraskuussa mukaan tulivat myös Iskelmä, Radio NRJ ja SBS-radiot, joten podcastien voidaan sanoa tällöin kaupallistuneen. Maaliskuussa 2006 myös Radio Helsinki lisäsi lähetyksiensä MP3-tiedostoille RSS-syötteet. 23.5.2007 Yle aloitti ensisijaisesti internetiin tehdyn podcastinsa POP-Talkin, tähän asti radiokanavat olivat kierrättäneet podcasteihinsa lähinnä radiolähetyksiinsä tehtyjä ohjelmia.
Indiepuolella merkkipaaluina voidaan pitää Henrik Anttosen toukokuussa 2006 aloittamaa PodPäivää , joka on ensimmäinen päivittäinen suomenkielinen podcast, sekä ensimmäistä suomalaista podcast-verkostoa Radio Koskisuomea. Maininnan arvoisia asioita on vuoden 2007 keväällä tapahtunut HessunKahvilan siirtyminen Radio Hearin kautta suoriin lähetyksiin. sekä saman vuoden kesällä tapahtunut Ville Säävuoren kehittämän suomalaisten podcastien keskuspaikan, Podcasthakemiston, aukeaminen.
Podcastien videomuotoisia versioita videopodcasteja, eli vodcasteja, kokeiltiin yliopisto-opetuksessa Tampereen teknillisessä yliopistossa keväällä 2006. Tampereen teknillisen yliopiston ja Tampereen yliopiston yhteistyönä tehtiin myös yksi Suomen ensimmäisistä iPod-kokeiluista peruskoululaisilla Tutkimuksen aikana oppilaat tutustuivat iPodin käyttöön ja toteuttivat erilaisia projekteja, jotka he ideoivat itsenäisesti ryhmissä. Ajatuksena oli saada lapsilta autenttisia ideoita siitä, miten laitetta voitaisiin käyttää opetuksessa ja oppimisessa. Tutkimus osoitti, että iPodien käyttö oli oppilaille helppoa ja he oppivat käyttämään sitä nopeasti. Tutkimuksen perusteella iPod osoittautui hyödylliseksi etenkin kielten opiskelussa.
Vuonna 2015 toimintansa aloittaneella Jakso.fi-sivustolla listataan ja suositellaan suomalaisia podcasteja.
Yleisradion uutisten mukaan vuonna 2020 Suomen suurituloisimpien sosiaalisen median vaikuttajien joukossa oli yhä enemmän podcasteja ammatikseen tekeviä henkilöitä. Podcast-juontajista Papupata-podcastia juontava Sara Parikka ja Nonsense-podcastia juontava Alexa Dagmar olivat päässeet kymmenen suurituloisimman somevaikuttajan joukkoon tuloverotietojensa perusteella.
Tekniikka

Podcastissa julkaisija ylläpitää RSS- tai Atom-syötettä, joka sisältää tiedot äänitiedostoista(podcast-jakson kuvaus, jne.) ja äänitiedoston URI:n. Käyttäjällä puolestaan on ohjelma, joka seuraa syötteen päivittymistä ja sen pohjalta lataa taustalla uudet äänitiedostot kuuntelua varteen.
Taustalla oleva tekniikka ei ole rajoittunut pelkästään äänitiedostojen siirtämiseen, vaan enclosure-tunnisteella voidaan viitata minkä tyyppisiin tiedostoihin tahansa ja HTTP-protokollan lisäksi myös bittorrenttia käytetään yleisesti tiedostojen siirtoon RSS:n yhteydessä. Yleisimmät käytetyt audioformaatit ovat RealAudio, MP3, AAC, OGG (Vorbis) ja FLAC. Muita nimenomaan puheen pakkaamiseen suunnattuja ovat Opus ja Speex.
Podcasteissa käytettävä tekniikka on valmistaja- ja alustariippumatonta, ja podcasteja voidaankin kuunnella hyvin erityyppisillä laitteilla.
Pääsääntöisesti podcastien bittivirta on pienempää kuin musiikissa, sillä äänenlaadun merkitys podcasteissa ei ole niin suuri, kuin musiikissa. Pienempi tiedoston koko myös nopeuttaa latausaikoja heikoilla internet-yhteyksillä. Tyypillinen bittivirta podcastille esimerkiksi Spotifyssa on 128 kbit/s.
Aiheesta muualla

Wikimedia Commonsissa on kuvia tai muita tiedostoja aiheesta .
Ylen podcast-tarjonta
Kvenland

Kvenland on muinainen maa, joka on sijainnut jossain Pohjanlahden ympäristössä. Kainuunmaa ja Kainuu ovat historioitsijoiden Jouko Vahtolan ja Kyösti Julkun mukaan suomenkielisiä synonyymeja germaaniselle  sanalle Kvenland.
Kvenland mainitaan muinaisissa norjalaisissa ja islantilaisissa lähteissä. Sitä ei ole tavattu tällä tavauksella ruotsalaisissa teksteissä, mikä todennäköisesti johtuu siitä, että varhaisin ruotsalaisperäinen kirjallinen teos, Eerikinkronikka, ilmestyi vasta vuosien 1320 ja 1340 välillä, jolloin keskiaikaisten kuvausten mukaisena ja kuninkaiden hallitsemana maana Kvenlandin ajan uskotaan pääosiltaan jo päättyneen. Nimi Kven kuitenkin löytyy mm. ruotsalaisen Olaus Magnuksen 1539 julkaisemasta Carta marina -kartasta, tavauksella Berkara Qvenar (pirkkalaisia kveenejä). Nimi löytyy myös samoihin aikoihin julkaistuista Norjan ensimmäisistä verotiedoista, jotka ovat tallennettuina Norjan valtakunnan arkistossa (Riksarkivet) Oslossa.
Historiantutkija Kyösti Julkun mukaan, myöhempiin vanhoihin vastineisiin termille Kvenland lukeutuu Caienska Semla, jota näin tavattuna on käytetty mm. vuosina 1570 ja 1595 julkaistuissa kartoissa.
Aiheesta muualla

Kainuunmaa
Mauri Rastas: Muinais-Kainuu eli Kvenland (Arkistoitu – Internet Archive)
Vrigstad

| Vrigstad |
| --- | --- |
 Vrigstadin tori
 Vrigstad
 Koordinaatit: 57°21′14″N, 14°28′32″E 
Valtio:   Ruotsi
Lääni:  Jönköpingin lääni
Maakunta:  Småland
Kunta:  Sävsjö
Väkiluku (31.12.2023):  1 477
Infobox OKVirheellinen NIMI-arvo: 
Vrigstad on taajama Sävsjön kunnassa Jönköpingin läänissä Smålandin historiallisessa maakunnassa Ruotsissa. Taajamassa oli 1 477 asukasta vuoden 2023 lopussa.
Tunnettuja henkilöitä

Peter Sjögren (s. 1983), salibandymaalivahti
Aiheesta muualla

Kuvia tai muita tiedostoja aiheesta Vrigstad Wikimedia Commonsissa
Irene Naakka

Irene Naakka (s. 1985 Harjavalta) on suomalainen toimittaja, kirjailija ja bloggaaja. Hän työskennellyt toimittajana Iltalehdessä ja pitänyt suosittua Mutsie-blogia. Naakan esikoisteos Hullu kuin äidiksi tullut julkaistiin vuonna 2018 ja hänen toinen kirjansa Ärhäkkä kuin äidiksi tullut vuonna 2023.
Naakka pitää useita suosittuja podcasteja, kuten Ärhäkkä kuin äidiksi tullut, feminististä Kroonisesti ärhäkkä -podcastia yhdessä Mona Blingin kanssa, sekä Naakkavalta-podcastia yhdessä sisarensa Erika Naakan kanssa.
Teokset

Hullu kuin äidiksi tullut : äitiyden pilvilinnat ja todellisuus.  Helsinki:  Minerva, 2018.  ISBN 978-952-31265-2-7
Ärhäkkä kuin äidiksi tullut. Helsinki: Minerva, 2023. ISBN 978-952-375-6632
Ruskoloistoharakka

| Ruskoloistoharakka |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  Loistoharakat Urocissa
Laji::  whiteheadi
Kaksiosainen nimi
 Urocissa whiteheadi  Ogilvie-Grant, 1899 
Synonyymit
 Cissopica whiteheadi 
Katso myös
   Ruskoloistoharakka Wikispeciesissä   Ruskoloistoharakka Commonsissa 
Infobox OKNimi-testi OKIUCN-testi OK: 
Ruskoloistoharakka (Urocissa whiteheadi) on varisten heimoon kuuluva varpuslintu. Sen tieteellinen nimi on annettu brittiläisen tutkimusmatkailijan John Whiteheadin muistoksi. Laji luokitellaan joskus omaan Cissopica-sukuunsa.
Tuntomerkit

Ruskoloistoharakka on väriltään mustavalkoinen ja siltä puuttuu sininen väri toisin kuin muilta loistoharakoiden suvun lajeilta.
Levinneisyys

Ruskoloistoharakoita tavataan vain Kiinasta Hainanin saarelta. BirdLife International nosti vuonna 2016 yleisemmän xanthomelana-alalajin omaksi lajikseen Urocissa xanthomelana. Ruskoloistoharakka luokiteltiin erittäin uhanalaiseksi, koska se elää niin pienellä alueella ja sen yksilömäärät ovat selvässä laskussa.
Mona Bling

Mona Bling (ent. Mona Kuoppamaa, ent. Teemu Kuoppamaa, s. 1992 Vihti) on suomalainen toimittaja, sisällöntuottaja ja HLBT-vaikuttaja. Bling on ollut julkisuudessa kertoessaan kokemuksistaan transnaisena ja hän on toiminut transaktivistina.
Bling aloitti muotibloggaamisen vuonna 2010 ja tuli tunnetuksi blogistaan Thing for the Bling. Hän myös piti Iltalehden sivuilla muotiblogia ja oli yksi Avan Muotitietoinen-ohjelman muotibloggaajista. Vuonna 2016 hän siirtyi bloggaamaan Trendi-lehden Lily Edit -muotiblogiin nimimerkillä Mona Bling. Nykyään Bling toimii sosiaalisen median vaikuttajana ja juontaa yhdessä Irene Naakan kanssa Kroonisesti ärhäkkä -podcastia. Hänellä on Instagramissa yli 20 000 seuraajaa. Vuonna 2022 Bling julkaisi transsukupuolisista kertovan 23 transmyyttiä -tietokirjan.
Teokset

Bling, Mona: 23 transmyyttiä: Totta ja tarua transihmisistä.  Into, 2022.  ISBN 978-952-351-703-5
Aiheesta muualla

Instagram: Mona Bling
Kroonisesti ärhäkkä -podcast
Kaikki Uusiksi, 23.9.2022, Mona Bling purkaa myyttejä transihmisistä (podcast-haastattelu)
| --- | --- |
Auktoriteettitunnisteet: Kansalliset :  Suomi (KANTO)
Hiihdon maailmanmestaruuskilpailut 2003

Vuoden 2003 hiihdon maailmanmestaruuskilpailut järjestettiin Val di Fiemmessä Italiassa 18. helmikuuta – 1. maaliskuuta 2003.
Ensimmäistä kertaa mukana oli uudenlainen takaa-ajokilpailu, jossa sukset ja hiihtotyyli vaihdetaan matkan puolivälissä.
Miesten maastohiihto > 1,5 km sprintti (v)

| Sija | Maa | Hiihtäjä |
| --- | --- | --- |
| 1 |  | Thobias Fredriksson |
| 2 |  | Håvard Bjerkeli |
| 3 |  | Tor Arne Hetland |
| 4 |  | Tobias Angerer |
| 5 |  | Martin Koukal |
| 6 |  | Freddy Schwienbacher |
Päivämäärä: 26. helmikuuta
Suomen Lauri Pyykönen oli kilpailussa 12., Keijo Kurttila 15., Ari Palolahti 20. ja Marko Kinnunen 45:s.
Miesten maastohiihto > 15 km (p)

| Sija | Maa | Hiihtäjä | Aika |
| --- | --- | --- | --- |
| 1 |  | Axel Teichmann | 35.47,5 |
| 2 |  | Jaak Mae | 35.54,4 |
| 3 |  | Frode Estil | 35.56,0 |
| 4 |  | Kris Freeman | 35.58,1 |
| 5 |  | Andreas Schlütter | 36.00,4 |
| 6 |  | Ivan Bátory | 36.05,1 |
Päivämäärä: 21. helmikuuta
Suomen Lauri Pyykönen oli kilpailussa 22., Timo Toppari 24., Sami Repo 42. ja Karri Hietamäki 43:s.
Miesten maastohiihto > 30 km (p) yhteislähtö

| Sija | Maa | Hiihtäjä | Aika |
| --- | --- | --- | --- |
| 1 |  | Thomas Alsgaard | 1.12.29,3 |
| 2 |  | Anders Aukland | 1.12.29,9 |
| 3 |  | Frode Estil | 1.12.30,4 |
| 4 |  | Andrus Veerpalu | 1.12.31,2 |
| 5 |  | Andreas Schlütter | 1.12.32,1 |
| 6 |  | Jens Filbrich | 1.12.34,8 |
Päivämäärä: 19. helmikuuta
Suomen Karri Hietamäki oli kilpailussa 26., Kuisma Taipale 33. ja Olli Ohtonen 34:s.
Miesten maastohiihto > 50 km (v)

| Sija | Maa | Hiihtäjä | Aika |
| --- | --- | --- | --- |
| 1 |  | Martin Koukal | 1.54.25,3 |
| 2 |  | Anders Södergren | 1.54.40,3 |
| 3 |  | Jörgen Brink | 1.55.09,0 |
| 4 |  | Mathias Fredriksson | 1.55.25,2 |
| 5 |  | Carl Swenson | 1.55.49,2 |
| 6 |  | Vincent Vittoz | 1.55.59,9 |
Päivämäärä: 1. maaliskuuta
Suomen Teemu Kattilakoski oli kilpailussa kahdeksas, Olli Ohtonen 41. ja Timo Toppari ei startannut kilpailuun.
Miesten maastohiihto > 10 km (p) + 10 km (v) yhdistelmäkilpailu

| Sija | Maa | Hiihtäjä | Aika |
| --- | --- | --- | --- |
| 1 |  | Per Elofsson | 47.42,3 |
| 2 |  | Tore Ruud Hofstad | 47.42,6 |
| 3 |  | Jörgen Brink | 47.42,7 |
| 4 |  | Markus Hasler | 47.42,8 |
| 5 |  | Axel Teichmann | 47.42,9 |
| 6 |  | Martin Koukal | 47.43,2 |
Päivämäärä: 23. helmikuuta
Suomen Sami Repo oli kilpailussa 25., Kuisma Taipale 26., Olli Ohtonen 30. ja Timo Toppari 47:s.
Miesten maastohiihto > 4 × 10 km viesti

| Sija | Maa | Hiihtäjät | Aika |
| --- | --- | --- | --- |
| 1 |  | Anders Aukland Frode Estil Tore Ruud Hofstad Thomas Alsgaard | 1.31.56,4 |
| 2 |  | Jens Filbrich Andreas Schlütter René Sommerfeldt Axel Teichmann | 1.31.56,6 |
| 3 |  | Anders Södergren Mathias Fredriksson Per Elofsson Jörgen Brink | 1.32.12,8 |
| 4 |  | Vasili Rotšev Vitali Denisov Sergei Novikov Andrei Nutrihin | 1.32.21,5 |
| 5 |  | Reto Burgermeister Beat Koch Gion-Andrea Bundi Patrick Mächler | 1.33.16,9 |
| 6 |  | Timo Toppari Kuisma Taipale Teemu Kattilakoski Sami Repo | 1.33.36,2 |
Päivämäärä: 25. helmikuuta
Naisten maastohiihto > 1,5 km sprintti (v)

| Sija | Maa | Hiihtäjä |
| --- | --- | --- |
| 1 |  | Marit Bjørgen |
| 2 |  | Claudia Künzel |
| 3 |  | Hilde G. Pedersen |
| 4 |  | Beckie Scott |
| 5 |  | Evi Sachenbacher |
| 6 |  | Pirjo Manninen |

Päivämäärä: 26. helmikuuta
Suomen Kati Venäläinen oli kilpailussa 15., Elina Pienimäki 19., Aino-Kaisa Saarinen 29. ja Riikka Sirviö 30:s.
Naisten maastohiihto > 10 km (p)

| Sija | Maa | Hiihtäjä | Aika |
| --- | --- | --- | --- |
| 1 |  | Bente Skari | 25.47,0 |
| 2 |  | Kristina Šmigun | 26.08,0 |
| 3 |  | Hilde G. Pedersen | 26.16,7 |
| 4 |  | Gabriella Paruzzi | 26.53,8 |
| 5 |  | Olga Zavjalova | 26.56,7 |
| 6 |  | Valentyna Ševtšenko | 27.01,2 |
Päivämäärä: 20. helmikuuta
Suomen Kirsi Välimaa oli kilpailussa kymmenes, Annmari Viljanmaa 11., Riikka Sirviö 12. ja Pirjo Manninen 14:s.
Naisten maastohiihto > 15 km (p) yhteislähtö

| Sija | Maa | Hiihtäjä | Aika |
| --- | --- | --- | --- |
| 1 |  | Bente Skari | 39.40,9 |
| 2 |  | Kristina Šmigun | 39.53,7 |
| 3 |  | Olga Zavjalova | 40.36,7 |
| 4 |  | Hilde G. Pedersen | 41.02,7 |
| 5 |  | Jenny Olsson | 41.12,1 |
| 6 |  | Riikka Sirviö | 41.16,3 |
Päivämäärä: 18. helmikuuta
Suomen Annmari Viljanmaa oli kilpailussa seitsemäs ja Aino-Kaisa Saarinen 25:s. Kaisa Varis ei voinut startata kilpailuun korkeiden hemoglobiiniarvojen takia.
Naisten maastohiihto > 30 km (v)

| Sija | Maa | Hiihtäjä | Aika |
| --- | --- | --- | --- |
| 1 |  | Olga Zavjalova | 1.14.29,8 |
| 2 |  | Jelena Burukina | 1.14.45,1 |
| 3 |  | Kristina Šmigun | 1.14.56,7 |
| 4 |  | Gabriella Paruzzi | 1.15.02,5 |
| 5 |  | Sabina Valbusa | 1.15.34,1 |
| 6 |  | Evi Sachenbacher | 1.15.35,6 |
Päivämäärä: 28. helmikuuta
Suomen Pirjo Manninen oli kilpailussa 18., Aino-Kaisa Saarinen 22. ja Riitta-Liisa Lassila 35:s. Kaisa Varis sijoittui alun perin kahdeksanneksi, mutta hänet hylättiin dopingrikkeen takia.
Naisten maastohiihto > 5 km (p) + 5 km (v) yhdistelmäkilpailu

| Sija | Maa | Hiihtäjä | Aika |
| --- | --- | --- | --- |
| 1 |  | Kristina Šmigun | 26.38,4 |
| 2 |  | Evi Sachenbacher | 26.39,0 |
| 3 |  | Olga Zavjalova | 26.39,0 |
| 4 |  | Hilde G. Pedersen | 26.39,5 |
| 5 |  | Gabriella Paruzzi | 26.39,6 |
| 6 |  | Beckie Scott | 26.39,9 |
Päivämäärä: 22. helmikuuta
Suomen Virpi Kuitunen oli kilpailussa 16., Elina Pienimäki 23., Kirsi Välimaa 24., Kati Venäläinen 27. ja Riitta-Liisa Lassila 41:s.
Naisten maastohiihto > 4 × 5 km viesti

| Sija | Maa | Hiihtäjät | Aika |
| --- | --- | --- | --- |
| 1 |  | Manuela Henkel Viola Bauer Claudia Künzel Evi Sachenbacher | 50.54,7 |
| 2 |  | Anita Moen Marit Bjørgen Hilde G. Pedersen Vibeke Skofterud | 51.26,3 |
| 3 |  | Natalja Korosteljova Olga Zavjalova Jelena Burukina Nina Gavriljuk | 52.06,3 |
| 4 |  | Jelena Antonova Jelena Kolomina Oksana Jatskaja Svetlana Šiškina | 52.13,0 |
| 5 |  | Alena Kaluhina Vera Zjatikova Natalia Zjatikova Svetlana Nageikina | 52.25,4 |
| 6 |  | Elin Ek Lina Andersson Jenny Olsson Anna Dahlberg | 52.25,9 |
Päivämäärä: 24. helmikuuta
Suomen joukkue (Riikka Sirviö, Virpi Kuitunen, Kaisa Varis ja Pirjo Manninen) tuli maaliin toisena, mutta hopeamitalisuoritus hylättin Variksen dopingrikkeen takia.
Yhdistetty > Sprintti (suurmäki K120 + 7,5 km hiihto)

| Sija | Maa | Kilpailija | Aika |
| --- | --- | --- | --- |
| 1 |  | Johnny Spillane | 18.47,8 |
| 2 |  | Ronny Ackermann | 18.49,1 |
| 3 |  | Felix Gottwald | 18.49,1 |
| 4 |  | Georg Hettich | 18.49,9 |
| 5 |  | Kenneth Braaten | 19.00,6 |
| 6 |  | Kristian Hammer | 19.19,6 |
Päivämäärä: 28. helmikuuta
Suomen Samppa Lajunen oli kilpailussa kahdeksas, Jaakko Tallus 20., Hannu Manninen 27. ja Jouni Kaitainen 28:s.